SEBA-VEDOMÁ ŽENA

CHRÁM LÁSKY
2023-01-21 00:00 - 2023-06-10 23:59 (Europe/Bratislava) | YOGA RITUALS Modra, Šúrska 136/A, Modra, Slovensko, 900 01, Slovenská republika
Uzavretý polročný program pre páry zameraný na prehĺbenie vzťahov, intimity, dôvery a láskymedzi partnermi.

S evolúciou sa menia aj naše úlohy v partnerských vzťahoch, naše predstavy o tom, ako by mal dobrý vzťah vyzerať, čo sú jeho kvality a čo by mali spĺňať.

Nová doba vyžaduje nové prístupy, ktoré sa viac zameriavajú na vzájomnú podporu, zdieľanie, vyjadrovanie pocitov a emócií a spoločný rast.

Vzťah je živá bytosť, o ktorú sa vzájomne partneri starajú.

Na jeho začiatku ide všetko akoby samo od seba, všetko ide ľahko, nedorozumenia buď nie sú, alebo sa s ľahkosťou dajú prekonať. My tomu hovoríme, že je to trailer k skutočnému filmu lásky.

Postupne, ako pribúdajú spoločné zážitky, skúsenosti a zranenia, ktoré si partneri spôsobujú, sa vzťah môže dostať do fázy, kedy už ani jeden z nich nevie, ako ďalej. Milujú sa, chcú byť spolu, ale nevedia ako.

Tento program otvára témy vzájomnej otvorenosti, hĺbky, lásky, vášne a pochopenia.

Pochopiť, ako fungujú polarity vo vzťahu, čo náš partner potrebuje a čo potrebujeme vo vzťahu my, ako vzájomne láskyplne komunikovať a ako praktikovať vedomé milovanie sú čriepkami toho, čo živí bytosť lásky vo vzťahu. Ako rozdiely v partneroch, ktoré navonok vyzerajú ako nezlučiteľné pre spolunažívanie pretaviť do vzájomného obohatenia a dopĺňania sa?

Žena je telo, muž je duch.

Budeme pracovať s telom a jeho uvoľňovaním, s duchom a víziou vzťahu a nevyhnutnými krokmi k vzájomnej úcte a partnerskej dôvere.

Techniky tantry ako cesta k vedomému milovaniu, tradičná tantra joga ako cesta k uvoľneniu, pohybové meditácie ako cesta k slobode, partnerské hry a rituály ako cesta k vzájomnej úcte a láskyplná komunikácia a vzájomná inšpirácia sú nástroje, ktoré prinášame do tohto programu.

Každé stretnutie ukončíme krásnym rituálom, ktorý si ako inšpiráciu môžete zobrať so sebou domov a praktikovať ďalej.

TERMÍNY

1. blok

21.1.2023 – POZNÁM SEBA, POZNÁM TEBA (cesta tantrickej lásky)

2.blok

4.3.2023 – POLARITY VO VZŤAHU (mužsko-ženská dynamika)

3.blok

22.4.2023 – CESTA EXTÁZY (potenciál vášne)

4.blok

10.6.2023 – ALCHÝMIA LÁSKY (od nevedomia k vedomej láske)

Program budeme prispôsobovať nastaveniu a aktuálnym potrebám skupiny.

Všetky cvičenia prebiehajú v pároch. Ctíme cestu posvätnosti zväzku a zachovanie jeho intímneho priestoru.

Súčasťou každého stretnutia bude Tradičná Tantra Jóga (viac o jóge dočítate tu >jóga<), tantrické techniky, pohybová meditácia a vedomá práca s telom a jeho uvoľňovaním.

Medzi jednotlivými stretnutiami bude vždy spoločné ONLINE podporné stretnutie. Termíny ONLINE stretnutí budú upresnené v januári 2023 po prvom živom stretnutí.

Prihlásiť sa na CHRÁM LÁSKY

Pre koho je program CHRÁM LÁSKY vhodný

všetky páry, ktoré by radi nastúpili na spoločnú tantrickú cestu

páry, ktoré prechádzajú ťažkým obdobím alebo vzťahovou krízou

dlhoročné vzťahy, ktoré sa niekde “zasekli” a potrebujú sa pohnúť ďalej

páry, ktoré prešli ťažkou životnou skúškou

páry, ktoré si potrebujú nastaviť zdravé hranice vo vzťahoch

páry, ktoré by radi prehĺbili svoju intimitu a radosť zo spoločného “Bytia”

páry, ktoré hľadajú spoločné záujmy v oblasti sebarozvoja a zmysluplného trávenia partnerského spolu-času

začínajúce vzťahy, ktoré sa od začiatku rozhodli pre vedomý vzťah a hľadajú odpovede na svoje otázky

Pre koho CHRÁM LÁSKY nie je vhodný

kde jeden z partnerov dlhodobo poberá psychofarmaká

páry, kde jeden z partnerov nedobrovoľne vstupuje do programu

páry, ktoré potrebujú intenzívnu párovú terapiu – tento program môže slúžiť ako doplnok k odbornej terapii, nie je jeho náhradou

Čo v programe CHRÁM LÁSKY získate

Štyri celodenné stretnutia v uzavretom kruhu ( od 8.00- 21.00 hod. ) v celkovom rozsahu 52 hodín

4 ONLINE podporné stretnutia /zdieľania ( v dĺžke 2 hodín/stretnutie)

BENEFITY NAVYŠE

Dostanete komplet nahratú jogovú zostavu na pravidelnú prax počas aj po skončení programu v pohodlí Vášho domova

Dostanete zoznam odporúčanej literatúry, ktorú môžete spoločne študovať

Uzavretá podporná skupinu (email/FB), kde sa budeme vzájomne podporovať a zdieľať aj po skončení programu

Naučíte sa kompletnú 2-hodinovú zostavu asán TRI DOSHA BALANCING Tradičnej tantra jogy, ktorú môžete používať v dennodennej praxi

Odnesiete si tantrické techniky, rituály na doma, mnoho praktických cvičení a vzájomné prepojenie a inšpiráciu

Zažijete kakaovú ceremóniu

CENA

STORNO PODMIENKY: Pokiaľ zaplatíte celý cyklus , ale z vážnych dôvodov sa nebudete môcť zúčastniť niektorého z termínov, bude možnosť si ho nahradiť s ďalším behom, ktorý začne na jeseň 2023 . Nahradiť si môžete maximálne 1 blok.

Prihlásiť sa na CHRÁM LÁSKY

Sme manželia, ktorí sa rozhodli žiť vedomý vzťah a partnerskými rituálmi sprevádzame od roku 2016. Sme nadšencami tantry a jej učenia, tantrickej jogy, prírodnej mágie a vedomej sexuality. Naše poznanie a vlastné životné skúsenosti nás priviedli k technikám a prístupom, ktoré vzťah vyživujú, posilňujú dôveru a prehlbujú lásku.

Súčasťou našej cesty je aj zdieľanie a inšpirovanie druhých, ako na vzťahu vedome pracovať a posúvať sa v živote. Prešli sme si rôznymi výškami aj pádmi, či už spolu, alebo v predchádzajúcich zväzkoch. Pochopili sme, že jednou z nevyhnutných kvalít, ktorú je potrebné kultivovať je schopnosť láskyplne komunikovať , hoc aj o nepríjemných témach. Sme otvorení zdieľať seba a byť zároveň zrkadlami, súputníkmi, ale aj bezpečným prístavom pre iných.

Akcia 2
2022-12-13 09:00 - 2022-12-16 18:00 | Modra, Ulica 55, Modra
Lorem ipsum dolor sit amet, consectetur adipiscing elit. Nulla mauris dolor, gravida a varius blandit, auctor eget purus. Phasellus scelerisque sapien sit amet mauris laoreet, eget scelerisque nunc cursus. Duis ultricies malesuada leo vel alique.Lorem ipsum dolor sit amet, consectetur adipiscing elit. Nulla mauris dolor, gravida a varius blandit, auctor eget purus. Phasellus scelerisque sapien sit amet mauris laoreet, eget scelerisque nunc cursus. Duis ultricies malesuada leo vel alique.

Akcia 3
2022-12-08 08:00 - 2022-12-09 17:00
